paragraph_text: Nathaniel Hawthorne (Salem, Massachusetts, 4. srpnja 1804. – Plymouth, New Hampshire, 19. svibnja 1864.), američki književnik, autor romana i pripovijetki s elementima alegorijskog i simboličnog. Tematski vezan uz naslijeđe i etička pitanja predaka, engleskih puritanaca. Klasik američke književnosti, pripadnik romantizma, prethodnik Henryja Jamesa, suvremenik Poea i Melvillea, najpoznatiji po romanima Skrletno slovo (Scarlet letter, 1850.) i Kuća sa sedam zabata (The House of the Seven Gables, 1851.).